Isa, me täname Sind selle eest, mida oled tegemas me meeskonnas
ja Hillsongi Piiblikoolis.
Issand, kui palju erilisi lugusid ja imelisi õpilasi üle kogu maailma,
kes on pühendunud Sinu teenimisele.
Issand, me täname Sind selle tohutu au ja rõõmu eest.
Olgu tänane sõnum inimestele õnnistuseks,
Jeesuse nimel, aamen.
Mu tänane sõnum kannab nime "Armu koda".
Rajada kogudusi ja elada elu, mis oleksid kui armu koda.
Taaveti paleed nimetati Jumala tegude põhjal armu kojaks.
Vähemalt ma ise tõlgendan seda nii.
Sakarja 12:10 on üks "tagasi tulevikku" salm,
sest see on messiaanliku sisuga ja räägib otsekui Jeesusest.
"Ja ma valan Taaveti soo peale ja Jeruusalemma elanike peale
kaastunde ja anumise vaimu;
siis nad vaatavad sellele, kelle nad läbi pistsid,
ja kaeblevad tema pärast, nagu kaeveldakse ainsa lapse pärast,
ja nutavad tema pärast kibedasti,
nagu nutetakse kibedasti esmasündinu pärast."
Jumal ütles, et Ta valab Taaveti koja üle armu vaimu.
Piibel ütleb ka, et kaastunde ja anumise vaimu,
mis viitab palvetamisele ja anumisele.
Minu jaoks loob see pildi Jumala kojast, kui paigast,
kus Jumala arm ja suveräänsus ning inimlik haprus kohtuvad.
Sest see on nii armu, kui meeleparanduse koht.
Armu ja anumise koht, mis on päris võimas.
Nii et minu jaoks tähendab armu koda innukat andestuse arendamist.
Inimesed käivad mälu tervendamise seminaridel,
et unustada kõik elus juhtunud halb.
Mälestuste tervendamine.
No olgu peale!
Mis aga puutub teistesse inimestesse,
siis me vajame tervenemist mälestustest.
Mõndadel inimestel on liiga kaugele ulatuv mälu,
mis puudutab teiste inimeste läbikukkumisi ja vigu.
Armu koda tähendab seda,
et me ei pea inimeste patte vankumatult nende vastu.
Kui mõni su meeskonna liige eksib, siis sa ei too seda avalikkuse ette,
sest see poleks lihtsalt viisakas.
Ma usun tõsiselt, et üks juhtimise olulisemaid võtmeid,
on erakordne, tundlik unustamine.
Ehk teisisõnu valikuline mälu.
Pea meeles kõike head Jumala ja Tema tegude kohta
ning kõike head inimeste kohta.
Pea meeles asju, mis aitavad inimestel edasi liikuda.
Tee seda kõike läbi otsuse unustada.
Võta kõik see, mis sul mõtteis ja kupata kuhugi sügavale kukla taha,
sest kui Jumal samuti ei unustaks, kus küll siis me ise omadega oleks?
Piiblis pole vaid üks salm,
mis räägiks sellest, et Jumal ei mäleta enam me patte,
vaid see on läbiv teema kogu Vanas Testamendis.
Jesaja 43:25 ütleb:
"Mina, mina olen see,
kes kustutab su üleastumised iseenese pärast
ega pea meeles su patte."
Nüüd kui see kõik oli oluline Jumala jaoks
ja me oleme tänu sellele saanud osa Tema imelisest armust,
siis olgu see ka oluline meie jaoks mitte mäletada inimeste patte.
Psalmid 103:12 ütleb: "Nii kaugel kui ida on läänest,
nii kaugele viib ta meist meie üleastumised."
Miika 7:19 "Sina heidad kõik me patud mere sügavustesse."
See on Jumala suhtumine igaühe suhtes,
kes siiralt meelt parandab;
kes tahab siiralt jätta oma mineviku selja taha
ja liikuda eluga edasi.
Üks igavene printsiip on see, et sa lõikad, mida külvad.
See on üks elu reaalsustest,
nii et kui vahel keegi eksib, tuleb elada ka selle tagajärgedega.
Samas aga ära kunagi unusta Jumala armu,
mille abil suudad toime tulla ka oma tegude tagajärgedega
ning saada siiski kätte Jumala tõotused.
Minu jaoks on aga kõige olulisem see,
et armu kojas ei peeta vimma inimeste vastu
ega hõõruta nende vigu neile nina alla.
Me ei too neid asju esile igakord, kui nad püüavad edasi liikuda
Me ei lase neil asjadel olla miski, mis neid pidevalt paika paneb.
Kuid see kõik on juhtimise and ja seda on oluline meeles pidada.
Vahel on kergem asju meeles pidada, kui unustada.
Kuid kui mul poleks seda imelist võimet unustada,
poleks täna osasid inimesi, keda tean, tegemas imelisi asju Jumalale.
Meie juhtide ja juhatuse võime unustada õigel ajal...
Mitte enne õiget aega, aga õigel ajal,
on tinginud selle, et paljud inimesed elavad oma elu tasemel,
kuhu nad kunagi poleks jõudnud,
kui me oleks hoidnud nende eksimusi nende vastu.
Armu koda on armu koda.
See tähendab, et oleme armulised ja armastame inimesi;
me tahame näha inimeste elusid saamas üles ehitatud
ja mitte maha kistud.
Me ei taha elada elu muul moel, kui kiiresti ja innukalt unustades.
Mul on üks sõber,
kellega olen sel samal põhjusel veetnud palju aega koos.
Tema elus on üks oluline puudujääk
ja see on see, et ta ei suuda andestada inimestele.
Nii et kui keegi ta vastu ühel või teisel moel eksib,
siis ta sõna otseses mõttes kannab nad maha ja ongi kõik.
Kord temaga koos olles võtsin kogemata jutuks ühed inimesed
kelle suhtes olin unustanud,
et mu sõber koges tohutut haigetsaamist nende poolt.
Nii et kui ma nende nimesid mainisid, kõndis mu sõber sealt lihtsalt minema,
kuna ta ei suuda andestada.
Teate, kui paljudele see teema tegelikult on haiget teinud?
Vaid ühele.
Ainult talle endale.
Ta ei tee taolise suhtumise ja meelsusega haiget
mitte kellelegi teisele, kui vaid iseendale.
Nii et kui ka sina ei suuda andestada,
oled täielikult kahandanud armu väärtust,
mida Jumal on sulle osutanud.
Andestus on nii oluline osa armust.
See on üks kummaline asi, et me kirikusse tuleb inimesi,
keda ma olen tundnud väga pikka aega;
inimesi, kes kunagi olid me koguduse liikmed,
kuid kes jätsid näiteks armukese pärast oma pere maha
ja lahutasid oma naisest.
Kõigi elud on juba ammu edasi läinud,
kuigi eksija kogeb tänu oma valikule ka suuri väljakutseid
ehk teisisõnu - mida külvad, seda ka lõikad.
Kuid kui nad siis vahel me kogudusse satuvad,
tunnevad nad tohutut häbi.
Nad käivad pea maas, arvates, et teised mõistavad neid hukka,
samas kui nii palju aastaid hiljem enamus inimesi isegi ei tunne neid.
Ja teiseks - keegi ei mõista neid hukka.
Armu koja suhtumine on: "Rõõm näha teid siin!"
"Nii tore, et olete tulnud!"
Kuid inimesed tulevad arvamisega, et kõik mõistavad neid hukka
ja peavad nende eksimusi nende vastu.
Jeesuse ja Isa Jumala meelsus aga on mäletada mitte ühtki pattu,
nii et ka meie peame olema sellest teadlikud
ning käituma samamoodi.
Minu ja meie meeskonna jaoks - kui keegi paneb täiega puusse,
kuid vabandab selle pärast siiralt ja alandlikult,
tegemata taaskord sama viga,
sest muidu oleks sellega raskem tegeleda.
Kuid kui nad siiralt paluvad andeks,
siis minu suhtumine sellesse on: "See on unustatud!"
"Lähme edasi!"
Mu palve on, et selline võiks olla ka meie koguduse vaimsus.
Armu koda ainuüksi ei unusta kiirelt,
vaid armu koda tahab jagada ka väge.
Jumala võimaldav vägi peitub Tema armus,
nii et sul on avatud hing, mis tahab näha inimesi ülesehitatuna
ja saavutamas oma potentsiaali.
Lugesime enne Sakarja 12 ptk'st ja ma rääkisin sellest,
kuidas Jumal valas oma armu välja Taaveti palee ehk koja üle.
Mõeldes paleele, mõtled kohe ka inimestele.
Nii kuninglikele, kui tavainimestele.
Kuid kui on palee, on ka printsid ja kuninglik sugu.
Ja sageli on kogudusedki samal moel üles ehitatud.
Seal nö "üleval" on vaimulikud ja teenistused
ning "all" on lihtsalt inimesed.
Vaimulikud istuvad laval ja...
See kõlab ehk veidi küüniliselt, kuigi ma ei ürita üldse olla küüniline.
Kuid loodetavasti te saate aru, mida püüan öelda siin.
Need kaks taset ei saa kunagi kokku.
Vahel pastorid omavad kui mingit vaimulikku eriõigust.
Ma küll usun täiega inimeste ja juhtide austamisse
ning sellesse, et peame austama neid,
kelle Jumal on seadnud juhtivatele kohtadele
nii me elus kui kogudustes.
Kuid ma ei taha käia siin ringi mingi erilise õigusega,
ignoreerides kõiki vabatahtlikke.
Ma ei tahaks kunagi olla selline juht.
Ma tahan olla isik, kelle meelsus ütleb:
"Ma pole parem, kui sina ja sa pole kehvem, kui mina."
Sakarja 12:8...
Kontekst kätkeb siis endas Taaveti koda ja Jumala armu
ning räägib eeldavasti ka lõpuaegadest,
kuid las see jääda teoloogide pärusmaale.
Kuid Sakarja 12:8 ütleb:
"Sel päeval kaitseb Issand Jeruusalemma elanikke;
sel päeval on komistaja nende seas nagu Taavet,
ja Taaveti sugu on nagu Jumal, nagu Issanda ingel nende ees."
Sa mõtled nüüd, et mida see salm endast üldse kujutab?
Mis mõttes on Taaveti sugu nagu Jumal?
Aga mõtle, kui armu koja vaimsus oleks selline,
et kõik need, kes on nõrgad ja jõuetud -
nii nagu siin salmis on öeldud,
et kõik komistajad saavad sama võimsaks kui Taavet.
Kui kõik nõrgad ja komistajad saavad sama võimsaks,
kui võitmatu Taavet,
siis seal on tegu ühe vaimsusega.
Kujuta nüüd ette, kui ka armu kojas on juhi vaimsus selline,
et tõsta sind üles,
nii et sa saaks õnnistatud oma elus ja oma teenistuses.
Et kui Jumal on tõstnud juhi üles, soovib juht seda sama ka oma rahvale
Vahet pole, kui nõrk, jõuetu, vankuv ja üksildane sa ka poleks -
armu koja juhid tahavad tõsta sind üles
samale tasemele, kus nad ise on.
Seda tehes oli Taavet kui Jumal.
Minu jaoks, kes ma loomulikult pole jumal
ja kui keegi seda arvabki, pettub ta selles üsna ruttu.
Kuid kui mul oleks armu koha pealt sama meelsus nagu Jumalal
ja kui mu suhtumine inimestesse oleks samasugune nagu Jumalal,
siis see on see meelsus, mida Jumal õnnistab
ja tegelikult ka ainus meelsus, mis inimesi üles ehitab.
Seetõttu olgu meil me piiblikoolis ja meeskonnas alati selline meelsus,
kus me ei võrdle üksteist omavahel ega sea osasid kõrgemale teistest.
Ja kui ma olengi sinust kõrgemal,
siis mu meelsus peaks olema tõsta sind enesega samale tasemele.
Ma tahan tõsta su enesega samale tasemele.
Ja kui Jumal sealt kõrgest on õnnistanud mind,
siis ma tahan esindada samasugust armu tasandit
elades siin maa peal.
Sakarja 12:7-8 ütleb Piibli laiendatud tõlkes järgmist:
"Mina, Jumal, hakkan sel päeval taastama Juuda majapidamisi,
nii et Taaveti pere auhiilgus ja Jeruusalemma juhid
ei varjutaks Juuda tavalisi inimesi.
Sel tähtsal päeval ma valvan igaühe üle,
kes elab Jeruusalemmas,
nii et ka kõige madalam ja nõrgem isik
oleks sama auline, kui Taavet
ja Taaveti enda pere oleks Jumala loomuse sarnane,
otsekui Jumala ingel, kes juhib oma rahvast."
Päris hämmastav, kui võtta seda ka armu koja kontekstis
ning mõelda, kuidas see kõik olla võiks,
kui tõsta teisi üles ja väestada neid.
See mõte teiste üles ehitamisest...
1 Peetruse 4:10 räägib armuandidest, mis moodustuvad armust ja annist.
"Teenigu igaüks teisi selle andega, mille ta on saanud."
Ma asendaks selle "teenimise" andmisega,
sest see pole päris nii, et:
"Kuule, ma teenin oma anniga sind ja sina oma anniga mind."
"See on ikka täiega vinge - mu annid sulle ja su annid mulle!"
Ei!
Minu jaoks tähendab see seda,
et kui Jumal on mulle mingi anni andnud,
siis ma teen endast kõik oleneva, et jagada sellest annist sinu ellu.
Kui sul on selline meelsus,
mis paneb sind pühendunult väestama teisi,
siis on ka koda täidetud rohke julgustusega.
Pole midagi paremat, kui julgustus, mida kõik muide vajavad.
Mulle meeldib julgustus, mida kõik muide vajavad.
Olgem armu koda, kus julgustus peegeldab seda, kes me oleme.
Mõned võivad nüüd mõelda:
"Ah, nad lihtsalt räägivad sellest, aga keegi neist pole ehe nagunii!"
Jäta see negatiivsus, kus see ja teine ja õpi elama julgustavat elu
ning vaata, kuidas arm hakkab järgima sind,
kui armulikkus peegeldub su huulilt.
See tähendab ka seda, et tahad varustada inimesi.
Üks vanaaja evangelist ütles mulle ammu aastaid tagasi:
"Ära anna oma õli mitte kellelegi!"
Mis teisisõnu tähendab:
ära jaga kellegagi oma võidmise saladust.
Kuid mina usun hoopis vastupidist.
Kui Jumal on meid õnnistanud,
peame andma oma parima, et varutada ka teisi,
nii et ka neil võiks olla sama meelsus.
Me tahame olla julgustuse ja varustamise koda.
Tahame olla koda, kes tõstab inimesi üles.
Mentori vaimsus on üks tore asi.
Inimestel on küll igasugu naljakaid arusaamu
mentorite kohta.
Vahel mõni tuleb mu juurde ja küsib tõsimeeli:
"Kas sa oleksid sel aastal mulle mentoriks?",
mis tähendaks seda,
et joome ehk selle aasta jooksul 12 korda kohvi koos ja olekski kõik.
Kui sa aga tahad elada elu, mis on täis armu
ja samas omada mentorit, siis...
Vahel inimesed, kellele ma mentoriks olen,
ei ela sugugi minust vaid 5 minuti kaugusel.
Nad võivad elada ka 8000 km kaugusel.
Kuid nad on otsustanud, et nad tahavad õppida
ja seetõttu ajavad ka kokku kõikvõimalikke mu materjale
ning püüavad osaleda nii paljudes kohtades, kus võimalik,
kus ma olen kõnelemas, et saada osa sellest.
Mul on pastoritest sõpru Euroopas ja Skandinaavias,
kes on mulle palju lähedasemad, kui mõni pastor naaberlinnas.
Seda tänu nende meelsusele, mis laseb end õpetada ja suunata.
Armu kojas on samamoodi - inimesed on näljased selle järele.
Samas olgu su elus alati inimesi, kes on sinust sammu võrra ees. Alati!
Sest kui ma tahan kedagi üles tõsta,
ei saa ma seda teha muidu, kui ma ei ole neist veidi ees.
Nii et kui ma olen siin põrandal ja püüaks Dunkinit püsti saada,
ei saaks ma seda teha.
Võin ju muidugi püüda, kuid ta on päris pirakas poiss,
nii et see poleks just kõige kergem.
Kui ma aga olen siin üleval...
Kui ma olen siin üleval ja tahan teda üles tõsta, siis...
Seepärast sa vajadki oma ellu inimesi, kes pole sinust üle,
aga kes on sinust elus eespool, sest nii saavad nad sind ka üles tõsta.
Armu koja eesmärk on samuti tõsta inimesi üles.
See on see, kes me oleme.
Armu koda püsib tões ja armus.
Kui me tugineks ainult tõele,
vibutaks me õiglust taga ajades rusikat
ja võitleks selle nimel, mis õige.
Aga see poleks hea vaimsus.
"Ainuüksi õde on kõle ja karm,
ainuüksi arm on nõrk ja pehme."
Pehme mitte kui õrn, aga kui haletsusväärne.
Seetõttu mulle meeldibki Piibli juures see,
et seal käivad arm ja tõde käsikäes.
Nii teab ka armu koda seda, et arm ja tõde käivad käsikäes.
Psalmid 85:11 ütleb:
"Heldus ja tõde saavad teineteisega kokku,
õigus ja rahu annavad teineteisele suud."
Inimesed on teiste suhtes sageli palju karmimad, kui Jumal seda on.
Armu koda küll teab, kuidas seista tõe eest,
kuid samas käib selle tõega kaasas ka arm.
Kui seisad vaid tõe eest, võitled julmalt õigluse pärast
ja oled tõe osas väga karm.
Oled sa vahel kohanud mõnda inimest,
kes kalgilt ja külmat "seisab tõe eest"?
Kuid tõde on loodud käima armuga käsikäes.
Ja kui need kaks kokku saavad,
toob see ka kaasa hoopis teise meelsuse.
Tõde seisab selle eest, mis on õige ja õiglane
ning sa pühendad oma elu käima tõe teedel.
Kui aga sellele lisandub ka arm, toob see kaasa ka kaastunde.
Mis toob mind järgmise armu koja omaduse juurde -
see on kaastundlik.
See on hooliv ja kaastundlik.
Matteuse 18:25 mainitud isanda esimene reaktsioon võlglase suhtes oli
et võlglane pidi kõik maha müüma.
Isand lubas isegi selle sama sulase koos naise ja laste
ning kogu nende varaga maha müüa, et saada oma raha tagasi.
Kuid siis tekkis tal kaastunne oma sulase suhtes
ja kui juba kaastunne tuleb mängu, muutub kõik.
Kui kergesti kaastunne sind tabab?
Sest kui mitte, oled unustanud väljateenimata armu,
mille osaks ise oled saanud.
Kui sind aga haarab kaastunne, siis midagi ka muutub.
Olla haaratud kaastundest, tähendab, et midagi muutub su sees.
Midagi hakkab liikuma.
Igakord, kui Jeesus oli liigutatud kaastundest,
sündis midagi võimast.
Igakord tuli esile mõni ime.
Midagi üleloomulikku.
Nii et kui me pole liigutatud kaastundest...
Jah, kõik pole ühesugused.
Võib-olla sa pole keegi,
kes nutab igakord, kui keegi oma tunnistust jagab.
Pole hullu!
Kui aga su sees miski ei liigu ega muutu;
kui sul pole kaastunnet,
siis sa ei ela ka armu koja moel.
Ja kui me sellised oleme, ei saa meist kunagi armu koda.
Nii et "isandal hakkas sulasest hale, ta laskis tal minna
ning kustutas laenu."
Ta oli sulase suhtes armuline ja see on nii võimas.
Ja lõpetuseks - armu koda on üdini helde.
Üdini helde tähendab seda, et oled seespidiselt süviti helde.
Kui kogu me koguduse süda, üdi, hing ja DNA on helded,
voolab heldus välja siit kojast, mis omakorda on kogu armu tuum.
Karmus on armu vaimuga võrreldes just vastupidine teema.
Oled sa keegi, kes on oma loomuselt helde
ja kes ei hoia midagi tagasi ses osas, et ehitada teisi üles, julgustada neid
ja olla neile õnnistuseks.
Sinus pole midagi, mis hoiaks sind tagasi,
sest sa oled üdini helde.
Õpetussõnad 11:25 ütleb: "Hing, kes jagab õnnistust, kosub."
Helde ja õnnistav hing pole keegi,
kes teeb vaid mõne üksku helde käigu.
Ei! Sa oled üdini helde! Su hing on helde!
Ja Piibel ütleb, et helde ja õnnistav hing kosub
"ja kes kastab teisi, seda ennastki kastetakse."
Olgem siis meiegi see koda, kes kastab.
Kes saab ja annab omakorda välja.
Kellele palju on antud, sellelt palju nõutakse.
Uskugem, et me kogudus on üdini helde.
Näen me koguduse jaoks üht uut mandaati või misjonikäsku,
üht ohtlikku kuulutust teisel moel.
Ohtlikku sellel moel, et see on hirmuäratavalt suur
ja plahvatuslik.
Ma näen kogudust, kes armastab Jumalat, inimesi ja elu.
Mulle aga meeldivad eriti need read: "Hingelt noor,
südamelt helde,
omab usku täis tunnistust,
loomult armastav
ja väljenduste poolest kõiki kaasav."
Mulle meeldib see!
No ma tegelikult ise kirjutasin selle, seepärast see meeldibki mulle!
Kuid vaadakem seda veelkorra.
"Ma näen kogudust, kes armastab Jumalat, inimesi ja elu."
See võiks juba olla omaette slogan - armasta Jumalat, inimesi ja elu!
Kuid üle selle kõige olgu arm.
See on meie loomuses armastada Jumalat, inimesi ja elu.
Armu koda on ka hingelt noor, sest armulik meelsus hoiabki noorena,
samas kui kalk ja karm meelsus hoiab sind vanana.
Helde südamelt, omades usku täis kuulutust.
Loomult armastav ja väljenduste poolest kõiki kaasav.
Rääkides ohtlikust kuulutusest ja sisekultuurist,
siis kui me elaksime sel aastal sellisel moel -
iga me õpilane ja meeskonna liige.
Kui me otsustame olla hingelt noored,
südamelt helded,
omada usku ja mitte virisemist täis kuulutust
ning olla loomult armastavad ja oma väljendustes kõiki kaasavad,
siis see ongi armu koda.
Kui sina elad oma elu armu kojale kohaselt,
saab arm ka sind ennast igalt poolt kätte.
See ajab sind taga ja saab su kätte,
tuues kaasa Jumala soosingu, õnnistused ja võimekuse väe.
Lisaks sellele veel andestuse.
Kui me oleme rahvas, kes on kiire andestama,
kes on helde teiste suhtes,
siis vaata vaid, kuidas Jumal sind ennast õnnistab!
Kui võtad sellise meelsusega koguduse
ja istutad selle, ükskõik, kuhu...
Ükskõik, kuhu.
Seal ei pea olema poppi muusikat ja peent valgustehnikat.
Sa ei vaja ühtegi neist asjadest, sest piisab ainuüksi Jumalast.
Ja armulikust südamest.
Ja siis alles vaata, kuidas Jumal seda kõike õnnistab.
Hoia armu ja tõde käsikäes
ning vaata, kuidas Jumal seda õnnistab.
Ja kuidas Jumal ka sinu elu õnnistab.
Olen viimase 18 kuu jooksul valanud oma elu sellesse raamatusse
"Ela, armasta, juhi"
See kätkeb endas nii isiklikke kui juhtimisalaseid lugusid,
milledest paljusid ma pole veel kunagi varem jaganud.
Mu palve on, et igaüks, kes seda raamatut loeb,
leiaks selle lehekülgedelt piibellikke tõdesid,
mis on põimitud igapäeva olukordadega.
Loodan, et lugejate südamed saavad nende läbi üles õhutatud
mitte vaid unistama suurelt oma tulevikust,
aga usaldama ka Teda, kes hoiab kogu elu koos.
"Ela, armasta, juhi" on saadaval ka E-raamatuna ja helikandjatel.
Arm, mis voolab nagu jõgi
Uhudes üle minu
Taeva allikas, Kristuse armastus
Voola minust üle
Tänu Sulle, Jeesus, et vabastasid mind
Kristus mu Päästja, Sa päästsid mu
Võta see päästetud elu, Su armastuse astja
Täielikult pühendunud Sulle, et näha Su riiki tulemas
Tänu Sulle, Jeesus, et vabastasid mind
Kristus mu Päästja, Sa päästsid mu
Tänu Sulle, Jeesus, et vabastasid mind
Kristus mu Päästja, Sa päästsid mu
Me tõstame kõrgeks Su nime, Jumal.
Me ülistame Sind, Jeesus.
Me armastame Sind, Issand.
Laulgem kõik ühel häälel ja tõstkem kõrgeks Tema nime.
Oled kinkinud mulle elu ja avanud mu silmad
Ma armastan Sind, Issand Ma armastan Sind, Issand
Oled tulnud mu südamesse ja eraldanud mu
Ma armastan Sind, Issand Ma armastan Sind, Issand
Hillsongi konverentsid on loodud selleks,
et aidata kohalikel kogudustel seista kõikjal oma sihtide eest.
Need on selleks, et varustada usklikke, jüngreid,
jutlustajaid, õpetajaid ja kogudust tervikuna.
Nagu alati, oleme kaasanud parimad piibliõpetajad,
jumalariigi inspireerijad ja loovad innovaatorid.
Kui imeline see on,
mida Johannese evangeelium räägib armust ja sellest,
et meile antakse armu armu peale.
Laiendatud piiblitõlge ütleb,
et armu kuhjatakse armu peale, soosingut soosingu peale
ja õnnistusi õnnistuste peale.
See on see, kuidas Jumal tegutseb.
Kui me piiraks armu vaid ühe kogemusega,
mil armu läbi päästetud saime,
siis me kahandaks täiega armu väärtust,
sest arm ei saa kunagi otsa, vaid voolab pidevalt.
Tänu Jumalale, et võin sellest osa saada!
Tahan olla alati teadlik Jumala väljateenimatust armust,
mida Ta minu suhtes omab.
Ehk sel pole mingit pistmist sellega, mida ma olen väärt.
Niipea, kui keegi hakkab arvama,
et on õnnistatud seetõttu, et on selle kuidagi välja teeninud...
Kõik, mida Jumal on meie heaks teinud,
on tänu Tema imelisele armule, mida peame tundma õppima.
Sest kui keegi kaotab silmist armu, mida Jumal on talle osutanud,
muutub ta ka teiste suhtes armutuks,
olles karm, hukkamõistev, näpuga näitav ja teiste kallal nokkiv.
Kõik vaid tänu sellele, et on kaotanud silmist Jumala armu.
Kuid kus nad ilma selleta oleks?!
Ma tahan olla pastoriks kogudusele, kes on armu koda.
Paik, kus tõde ja arm käivad käsikäes.
Paik, kus me seisame tõe ja õiguse eest,
asjade eest, mis õiged ja mis kirjas Jumala Sõnas.
Kuid me kaasame sellesse ka armu ja kaastunde nende suhtes,
kes on meie ümber.
Kui paned need kaks asja kokku oma elus,
näed ka, et arm ei lakka eales su elus voolamast.
Jumala soosing on sinu päralt.
Ole õnnistatud!
Tänud, et vaatasid meid ja kohtume taas nädala pärast!
Tõlge: Anne-Ly Raukas